Diari Oficial de la Generalitat Valenciana


Sumari del DOGV 7790, del 25-05-2016 (2016/3727)

Extracte de l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'ajudes al lloguer d'habitatge i es convoquen les ajudes per a l'exercici 2016.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7790

Data del DOGV
:   25-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3727


Data del document
:   19-05-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Extracte

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * legislació

Extracte de l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'ajudes al lloguer d'habitatge i es convoquen les ajudes per a l'exercici 2016. [2016/3727]  
BDNS (Identif.): 306627  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
1. Poden ser persones beneficiàries de les ajudes les persones físiques majors d'edat que reunisquen tots i cadascun dels requisits següents:  
a) Ser titular d'un contracte d'arrendament d'habitatge formalitzat en els termes de la Llei 29/1994, de 24 de novembre, d'Arrendaments Urbans, en qualitat de persona arrendatària, amb durada mínima d'un any i domiciliació bancària del pagament del lloguer.  
b) Que l'habitatge arrendat constituïsca la residència habitual i permanent de la persona arrendatària.  
c) Que els ingressos de les persones que tinguen el seu domicili habitual i permanent en l'habitatge arrendat, d'ara endavant ingressos de la unitat de convivència, consten o no com a titulars del contracte d'arrendament, siguen, en conjunt, inferiors al límit màxim d'ingressos que dóna accés a l'ajuda, establit en la base tercera.  
d) Que l'habitatge objecte del contracte d'arrendament ho siga per una renda igual o inferior als límits establits, en funció de la localitat d'emplaçament de l'habitatge, en la base quarta.  
2. Són objecte de priorització en aquest programa les persones sol·licitants titulars del contracte que complisquen els requisits de l'apartat anterior i es troben incloses dins dels grups d'especial atenció següents:  
  
a) Estar afectades per un procediment de desnonament, execució hipotecària o dació en pagament.  
b) Ser menors de 30 anys; tenen aquesta consideració les persones nascudes l'any 1985 i posteriors.  
c) Tenir la condició de família monoparental amb fills, segons el que estableix el Decret 179/2013, de 22 de novembre, del Consell, pel qual es regula el reconeixement de la condició de família monoparental a la Comunitat Valenciana, sempre que no hi haja pensió compensatòria ni segon progenitor que aporte ingressos.  
d) Dones víctimes de violència de gènere.  
e) Persones amb diversitat funcional amb un grau de discapacitat igual o superior al 33 per 100.  
f) Joves extutelats.  
  
Segon. Objecte  
Són objecte d'aquestes ajudes les rendes d'arrendament reportades des de l'1 de gener de 2016. Els beneficiaris d'ajudes a l'empara de la convocatòria 2015, poden sol·licitar ajudes a l'empara d'aquesta convocatòria per a les rendes reportades amb posterioritat al període subvencionat en l'exercici anterior.  
  
Tercer. Bases reguladores  
Ordre 6/2016, de data 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'ajudes al lloguer d'habitatge i es convoquen les ajudes per a l'exercici 2016.  
  
Quart. Quantia  
La concessió de les ajudes, per un import global màxim de 7.940.000,00 euros, va amb càrrec a l'aplicació pressupostària 54.98.31.204.23.6, de la línia S7845, «Pla estatal de foment del lloguer, rehabilitació i renovació urbana, 2013-2016. Ajudes al lloguer», dels pressupostos de la Generalitat per a l'exercici 2016.  
  
Cinqué. Termini de presentació de sol·licituds  
El termini per a la presentació de les sol·licituds d'ajudes és un mes comptador des de l'endemà de la publicació de la convocatòria en el Diari Oficial de la Comunitat Valenciana d'aquesta ordre.  
Les sol·licituds s'han de presentar preferentment en els Serveis Territorials d'Habitatge i Rehabilitació d'Alacant, Castelló i València, situats a l'avinguda d'Aguilera, número 1, de la ciutat d'Alacant; l'avinguda del Mar, número 16, de la ciutat de Castelló de la Plana, i al carrer de Gregori Gea, núm. 27 de la ciutat de València, respectivament.  
  
Així mateix, poden presentar-se en els llocs establits en la legislació reguladora del procediment administratiu comú.  
  
València, 19 de maig de 2016.- La consellera d'Habitatge, Obres Públiques i Vertebració del Territori: María José Salvador Rubert.